https://www.visitjuelsminde.dk/staksrode-skov-gdk602586
Det er det særligt finkornede, plastiske Lillebæltsler, som har givet kystkoven sit udtryk. Dette ler suger nemlig vand til sig ved store regnskyl og tøbrud, og kan derfor pludselig glide ned mod stranden og med sig bringe kæmpetræer, som vælter ned på Stenhøj Strand, der ligger nedenfor Staksrode Skov. Disse skred har skabt terrasseformede plateauer i skoven, hvilket har skabt et paradis for botanikere - her kan nemlig findes sjældne orkidéer ægbladet fliglæbe. langsporet gøgelilje og stor gøgeurt, der kun vokser få stedet i Danmark. Alle orkideer er strengt fredede og må hverken plukkes eller beskadiges.
I den 218 hektar store Staksrode Skov er der tre afmærkede vandreruter, som kan ses på kortet i denne folder, der fører til smukke udsigtspunkter, bjergfald, gravhøje, strand og endda ruinen af middelalderborgen Stagsevold. Skoven har også bålpladser, primitive teltpladser og et shelter, altsammen med smuk udsigt over Kattegat. Parkeringsmulighed forefindes ovenfor Stenhøj Strand. Skovvejene i Staksrode Skov kan under normale vejrforhold godt klares af kørestole, men den gule vandrerute er ikke egnet for gangbesværede eller kørestolsbrugere.
Longitude : 9.851458
Latitude : 55.686255